CELEX: 32015R1367
Language: bg
Date: 2015-06-04 00:00:00
Title: Делегиран регламент (ЕС) 2015/1367 на Комисията от 4 юни 2015 година за изменение на Делегиран регламент (ЕС) № 807/2014 по отношение на преходните разпоредби за програмите за развитие на селските райони за периода 2007—2013 г.

8.8.2015   
            
            
               BG
            
            
               Официален вестник на Европейския съюз
            
            
               L 211/7
            
         ДЕЛЕГИРАН РЕГЛАМЕНТ (ЕС) 2015/1367 НА КОМИСИЯТА
   от 4 юни 2015 година
   за изменение на Делегиран регламент (ЕС) № 807/2014 по отношение на преходните разпоредби за програмите за развитие на селските райони за периода 2007—2013 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (1), и по-специално член 89 от него,
   като има предвид, че:
   
               (1)
            
            
               Регламент (ЕО) № 1974/2006 на Комисията (2) беше отменен с Делегиран регламент (ЕС) № 807/2014 на Комисията (3). Въпреки това в член 19 от Делегиран регламент (ЕС) № 807/2014 е предвидено, че Регламент (ЕО) № 1974/2006 продължава да се прилага по отношение на дейности, изпълнявани по линия на програми, одобрени от Комисията по силата на Регламент (ЕО) № 1698/2005 на Съвета (4) преди 1 януари 2014 г.
            
         
               (2)
            
            
               В член 9 от Регламент (ЕО) № 1974/2006 се определя таван за прехвърлянията от държавите членки на приноса на ЕЗФРСР между приоритетните оси на техните програми за развитие на селските райони и се определят срокове, в които Комисията да бъде уведомявана за такива промени и да им прави оценка.
            
         
               (3)
            
            
               Продължаващите икономически затруднения в държавите членки повлияха значително на изпълнението на конкретни приоритетни оси в програмите за развитие на селските райони в периода 2007—2013 г.
            
         
               (4)
            
            
               Късното приемане на правното основание за новия програмен период значително забави приемането на програмите за развитие на селските райони за периода 2014—2020 г., което допълнително ограничи възможностите на държавите членки да подпомагат икономиките на селските райони.
            
         
               (5)
            
            
               С цел да се вложат всички възможни ресурси в генерирането на растеж и работни места, на държавите членки следва да се позволи да се възползват от средствата, които вече са отпуснати в рамките на съфинансирани от Съюза програми.
            
         
               (6)
            
            
               Поради това е целесъобразно да се увеличи гъвкавостта за прехвърляне между осите.
            
         
               (7)
            
            
               Поради това Делегиран регламент (ЕС) № 807/2014 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 19 от Делегиран регламент (ЕС) № 807/2014 се добавят следните параграфи:
   
      „Що се отнася до прехвърлянията между оси, таванът от 3 %, определен в член 9, параграфи 2 и 4 от Регламент (ЕО) № 1974/2006, се увеличава на 5 %.
      Що се отнася до крайния срок за уведомяване на Комисията относно измененията в програмите, крайният срок 31 август 2015 г., определен в член 9, параграф 3 от Регламент (ЕО) № 1974/2006, се удължава до 30 септември 2015 г.
      Що се отнася до крайния срок за оценката на исканите промени от страна на Комисията, четиримесечният срок, определен в член 9, параграф 6 от Регламент (ЕО) № 1974/2006, се намалява на три месеца.“
   
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 юни 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 487.
   
      (2)  Регламент (ЕО) № 1974/2006 на Комисията от 15 декември 2006 г. за определянето на подробни правила за прилагане на Регламент (ЕО) № 1698/2005 на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 368, 23.12.2006 г., стр. 15).
   
      (3)  Делегиран регламент (ЕС) № 807/2014 на Комисията от 11 март 2014 г. за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби (ОВ L 227, 31.7.2014 г., стр. 1).
   
      (4)  Регламент (EО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 277, 21.10.2005 г., стр. 1).